Audi tilbakekaller toppmodeller: Mulig bremsefeil
Informasjonssjef hos den norske importøren Harald A. Møller, Marius Tegneby, bekrefter at også biler på norske skilt er rammet av den potensielle feilen på bremsene. 704 av bilene er norske. Selv om det et kan høres kritisk ut med feil på bremsene, understreker Tegneby at det ikke er risiko for at bremsene ikke virker.- Det er ingen fare for at bremsene ikke vil fungere, men føreren vil kunne merke at bremsekraftforsterkeren har redusert effekt, vel å merke dersom membranen er blitt skadet og at man derfor må tråkke hardere på pedalen enn vanlig. Det er ikke registrert noen ulykkestilfeller grunnet denne feilen, sier Tegneby. I følge Audi kan olje i enkelte tilfeller komme inn i bremsekraftforsterkeren (se faktaboks) gjennom vakuumrørledningene. Det kan føre til at bremsekraftforsterkerens membran blir skadet, slik at bremsekraftforsterkingen blir redusert.Bremsekraftforsterker brukes på biler for at man ikke skal måtte tråkke så hardt på bremsepedalen. Det er en sylinder med diameter omtrent som en tilitersbøtte, og sitter rundt et stempel på stangen som trykker på stemplene som komprimerer bremsevæske. Bremsekraftforsterkeren er forbundet med slange og tilbakeslagsventil til bensinmotorens innsug, slik at det alltid er et undertrykk. Siden dieselmotorer ikke har gasspjeld, har biler med dieselmotor egen vakuumpumpe. Kilde: WikipediaDen mulige feilen gjelder kun modeller med 3,0-liters TDI-motor fra produksjonstidsrommet mars 2012 til desember 2012, opplyser Tegneby. Han sier videre at de 704 berørte bilene i Norge må på verksted for å få byttet vakuumrørledningen. Denne jobben tar cirka en halvtime og gjøres uten kostnad for kunden. Oppgraderingen startet 1. september, og eierne kontaktes av Audi, som henter adresser fra det sentrale motorvognregisteret.
I alt 70.000 eksemplarer av Audi A4, A5, A6, A7, Q5 og Q7 tilbakekalles etter at det er oppdaget en feil som kan medføre at førerne må tråkke hardere på bremsepedalen for å få full effekt. tilbakekalles etter at det er oppdaget en feil som kan medføre at førerne må tråkke hardere på bremsepedalen for å få full effekt.